
PROLEGOMBNON 

CAPVT  I. 

De  emendandis  Annalium  fragmentis. 

In  Ennii  Annalium  fragmentis  conquirendis  et  illustran- 
dis  praecipue  duo  viri  olim  elaborarunt  H  i  e  r  o  n  y  m  u  s 
Columna,  Neapolitanus,  et  Paulus  Merula,  ICtus  Bata- 
vus.  Quorum  ille,  cuius  editio  a.  cbbxc.  prodiit,  cum  omnino 
in  explicatione  fragmentorum  versaretur,  tum  inprimis  mul- 
titudine  exemplorum  quantum  tam  sententiarum  quam  locu- 
tionum  et  formarum  Graecis  deberet  Ennius,  Ennio  posteriores 
poetae  Romani  comprobavit.  Merula  contra,  qui  suum  Ennii 
librum  non  ita  multo  post  Columnam  emisit  a.  cbbxcv,,  emen- 
dare  potius  quam  explicare  reliqulas  et  e  disiectis  et  trun- 
catis  fere  membris  totius  corporis  speciem  quandam  reparare 
aggressus  e^  Sed  pro  mira  quadam  quae  in  hoc  homine 
fuit  corrigendi  temeritate  mutavit  multa,  perpauca  emendavit; 
in  dispositione  autem  fragmentorum  fidem  fere  excedit,  quam 
multa  ille  improbabilia  ineptaque  et  absurda  iecerit  potius 
quam  coniecerit,  levi  sua  nova  proferendi  cupiditate  ductus, 
qua  ne  a  fraude  quidem  abstinuit,  nimirum  ille,  qui  ipse  suam 
animi  sinceritatem  verbis  exloliit  in  praefatione. 

Atque  hae  umcae  sunt,  si  ab  Henrici  Stephani  Corpore 
Poetarum  Latinorum  recedis,  Ennli  Annalium  editiones;  nam 
quae  circumferuntur  praeterca  non  sunt  illae  quidem  edito- 
rum  pro£riae.     Etenim  a.  cbbccvii.   Franciscus  Hesse- 

lius  ICtus  Colamnae  editionein  quae  iam  rarescere  inciperet 
denuo  submittend.am  prelo  curavit,  qui  nec  addidit  de  suis 
nec  mutavit  quidquam,  quod  ad  rem  pertineat :  formam  mu- 
tavit  externam :  nisi  quod  auctus  est  hic  liber  cum  variorum 
in  Ennium  coniecturis  et  emendationibus  tum  indice  verborum. 
Atque  eandem  operam  quam  Columnae  Hesselius  Merulae 
rursus  lCtus  (crederes  enim  ICtos  sibi  Ennium  vindicasse) 
adhibuit.  Lucem  vidit  haec  editio  Lipsiae  a.  clobcccxxv.  In 
qua  versus  legunlur  fere,  quales  Merula  constituit,  abstersa 
tantum  prodigiosa  qua  ille  usus  fuit  orthographiae  specie ; 
quamquam  potuit  hic  editor  non  pauca  a  Merula  peccata 
corrigere ,  modo  libros  evolvere  viro  bono  libuisset ;  sed 
voluit  summam  operam  suam  in  -  disponendis  fragmentis  po- 
sitam  esse.  In  qua  re  cum  temeritate  tum  stupore  mirum 
quantum  magistrum  superavit  assecla.  Qui  scilicet  praestitit, 
quod  si  iustis  rationibus  praestitissel ,  esset  profecto  quod 
nobis  gratularemur :  exceptis  enim  minutulis  quibusdam  frag- 
mentis ,  quorum  pars  ne  est  quidem  ex  Annalibus  desumpta, 
singulos  versus  in  certa  sede  collocavit.  Quasi  hoc  vel  tan- 
tilli  esset  ingenii,  si  quidem  quemadmodum  iste  absurdissima 
quaeque  ingenioso  poetae  obtrudere  et  quae  ne  umbra  quidem 
probabilitatis  nituntur  admittere  non  erubescis.  Quo  magis 
mirum  est,  quod  post  editorem  Lipsiensem  nemo  ad  Annalium 
fragmenta  perpolienda  et  disponenda  accessit.  Quamquam 
bonae  frugis  non  pauca  ad  Ennium  emaculandum  per  tem- 
poris  tractum  cum  alibi  allata  sunt,  tum  maxime  in  eorum 
scriptorum ,  qui  huius  poetae  versibus  usi  sunt,  editionibus. 
At  hi  scriptores  multum  abest  ut  omnes  iam  ita  ad  fidem 
manuscriptorum  revocati  sint,  ut  et  possint  plerique  et  debeant 
aliquando  revocari.  Festum  quidem  posl  editum  ab  Hen- 
rico  Keilio  supplementum  (vid.  nov.  mus.  Rhen.  Vi.  p.  619. 
sqq.)  habemus,  quemadmodum  unus  huius  grammatici  codex 
tradidit  lacinias.  Ut  iam  omnis  eius  emendatio  nitatur  con- 
iectura.  Sed  idem  ne  in  Yarronis  quidem  libros  de  lingua 
latina  cadit,  quorum  omnem  crisim  notum  est  in  codice  FIo- 
rentino  positam  esse.    Notitia  enim  huius  libri  pendet  a  col- 

latione  Petri  Victorii,  quem  abfuisse  ab  ea  quam  hodie  posci- 
mus  manuscriptorum  excutiendorum  diligentia  cum  consenta- 
neum  fuerit  pro  more  illius  aetatis,  tum  intellectum  est  nuper 
ab  Henrico  Keilio ,  qui  cura  bono  fructu  ut  comperi  denuo 
illum  librum  pertractavit.  Ac  Florentinum  qooque  nemo  igno- 
rat  miris  modis  antiquitatis  vitio  dehonestatum  esse.  Sed 
ingenio  in  hoc  opere  Varronis  et  sunt  multa  egregie  emen- 
data  et  possunt  non  pauca  sat  certo  etiamnum  emendari. 
Velut  versus  Ennii  corruptissimus,  quem  VII,  48.  M.  Florenti- 
nus  ita  exhibuit  Apud  Ennium:  quaeque  in  corpore  causa 
ceruleo  felo  orta  nare  ceptat,  certissima  mihi  coniectura  ab 
Odofredo  MuIIero  restitutus  videtur  in  hunc  modum  quae 
cava  corpore  caeruleo  cortina  receptat.  Etenim  a  cata  cor- 
tina  vocabulis  ipsius  Varronis,  quam  versui  subiecit,  explicatio 
orditur.  Ut  haec  verha  Enniana  esse  appareat.  Sed  in  quae- 
que  in  latere  quae  cata  vereor  ut  Mullerus  vel  eis  persua- 
deat,  qui  non  anxie  singula  quaeque  in  tali  re  rimanda  exi- 
stiment.  Nec  tamen  corruit  hoc  nomine  coniectura ;  immo 
augetur  emendationis  probabilitas ,  modo  corruptela  rectins 
explicetur.  Nempe  causa  perversum  est  ex  caua,  ut  in  Ennii 
versu  apud  Festum  p.  343,  31.  M. ;  quam  vocem  sede  cessisse 
nec  hercle  difficile  est  nec  singulare;  quaeque  in  autem  non 
distant  ab  his  quae  quem,  quae  est  que  voculae  dittographia. 
Quod  genus  corruptelae  nec  rarum  alibi  est  et  confirmatur 
certissimis  quibusdam  ipsius  Varronis  exemplis  a  Mullero  no- 
tatis  praefationis  p.  XXIV.  Quae  quidem  exempla  ad  relativo- 
rum  tantum  et  coniunctionum  formas  pertinent.  Sed  latius 
apud  Varronem  illud  mendum  serpsisse  uno  exemplo  probabo, 
non  ob  rcm  ipsam  quae  levidensis  est,  sed  ut  hac  opportuni- 
late  emendem  si  potero  Ennii  versum.  Etenim  VII,  26.  M. 
haec  leguntur  mus  ac  quas  memorant  nosce  nos  esse  Cas- 
menarum  (Camenarum  Florentinus)  priscum  cocabulum  ita 
natum  ac  scriptum  est ;  alibi  Carmenae  ab  eadem  origine  sunt 
declinatae.  Partem  versus  Enniani  (videtur  enim  Ennianus 
esse)  lacuna  absorpsit,  orta  ut  apparet  ex  homoeoteleuto, 
quod  vocant  grammatici,  quo  nihil  est  in  his  libris  frequen- 

tius.  Etenim  Casmenarum  fornia  Ennii  versui  debetur,  a 
Varrone  ut  assolet  servata.  Quod  a  Spengelio  recte  perspe- 
ctum  praefationis  p.  LX.  neglexit  cum  aliis  Adolphus  Kochius 
meus  Exercitationum  p.  5.,  cuius  non  inelegans  emendatio 
hac  ratione  nequit  probari.  Sed  ut  iam  dicam ,  quapropter 
attuli  hunc  versum ,  in  his  nosce  nos  esse  (h.  e.  nosee)  ma- 
nifestissimum  ego  dittographiae  exemplum  agnosco.  Ut  non 
usui  sit  alterutra  corruptela  (corruptum  enim  utrumque)  ad 
emendandum  versum  quem  haud  scio  an  Ennius  sic  scripserit 
musae  quas  memorant  Grai,  nos  Casmenarum  sive  mavis 
quas  Grai  memorant.    Sed  haec  in  transcursu. 

Pergo  ad  relicuos,  quibus  Ennii  reliquias  debemus,  scri- 
ptores.  Ac  tertium  nomino  cum,  qui  si  cuncta  Ennii  carmina 
spectas  inter  omnes  plufima  fragmenta  servavit,  Ciceronem. 
In  quo  quamvis  multi  per  diutnrnum  tempus  operam  et  laborem 
collocaverint,  tamen  etiam  hodie  desideratur  librorum  Ciceroni- 
ahorum  editio  universa,  in  qua  ad  manuscriptorum  auctoritatem 
scriptoris  verba  accurate  examinata  sint.  Nec  enim  Orellii 
librum  salisfacere  huic  desiderio  sciet  qui  et  novit  editionem 
illam  et  quid  in  hoc  genere  debeat  praestari  didicit.  Nempe 
parum  hoc  iuvat  scire,  quid  cuivis  ex  editorum  vulgo  scripsisse 
Ciceronem  placuerit,  quoniam  non  ex  aliorum  potius  opinio- 
nibus  quam  e  veterum  librorum  fide  pendet  iusta  crisis.  Sed 
de  Cicerone  omnia  egregia  expectanda  sunt  ab  altera  editione, 
quam  incohatam  ab  Orellio  absolvendam  Carolus  Halmius 
suscepit.  Quae  cum  ita  essent,  exoptatissime  mihi  et  operae 
meae  fructuosissime  per  Fridericum  Ritschelium,  praeceptorem 
meum  insigniter  de  me  meritum  factum  est,  ut  cum  alia 
manuscriptorum  adiumenta ,  de  quibus  infra  dicam,  in  meas 
manus  venirent,  tum  Carolus  Halmius  vir  praestantissi- 
mus  ex  uberrimis  suis  ad  Ciceronem  subsidiis  quae  ad  En- 
nium  pertinerent  eximia  liberalitate  ad  me  transmitteret.  £a 
iam  singillatim  recensebo : 

de  divinatione :  a)  Vindobonensis ,  codex  philologicus 
latinus  nro.  189.  (cf.  Endlicheri  Index  n.  LV.  p.  56.  sq.), 
quem  librum  omnium  suorum  optimum  esse  Halmius  affirmat 

programmatis  :  Zur  Handschriftenkunde  der  Ciceronischen 
Schriften  (Monachii  1850.)  p.  VII.  sq.  b)  Erlangensis  sec.  XV. 
cf.  Halm.  p.  2.  sq. 

quaestiones  Tusculanae :  a)  Parisinus  6332.  cuius  scri- 
pturae  discrepantiam  Tregderus  exhibet  in  Tusculanarum  edi- 
tione  (Hauniae  1841.).  cf.  Tregderi  praef.  p.  V.  sqq.  b)  Gudia- 
nus  294.  sec.  VIIII  vel  X.  post  Moserum  deniio  excussus  ab 
Halmio  quem*  vide  p.  7.  sq. 

quaestiones  Academicae :  a)  VindobonensiSj  b)  ErUmgen- 
sis ,  quos  supra  nominavi;  c)  Gudianus  2.  sec.  XIV.  cf. 
Halm.  p.  7. 

de  natura  deorum :  a)  Vindobonensis,  b)  Erlangensis, 
c^  Gudianus  eidem  quos  ad  Academicas  quaesliones  nomi- 
navi.  Gudiani  ad  hunc  librum  facta  est  collatio  a  Carolo 
Beiero  parum  diligenter  ut  Halmius  fatetur  p.  7.  d)  Palatinus 
n.  1519.  cf.  Halm.  p.  17.  Codex  optimus  hodie  misere  trun- 
catus;  qua  re  factum  est  ut  trium  Ennii  fragmentorum  unum 
tantum  in  illo  libro  legatur. 

de  officiis :  a)  Bambergensis ,  signatus  M.  V.  1 .  (apud 
laeckium  n.  427.)  sec.  X.  notavL  cum  Halmio  p.  1.  Bamb.  1. 
b)  Bambergensis ,  M.  V.  2.  (laeck.  n.  428.)  sec.  XI.  notavi 
Bamb.  2.,  quem  ex  eodem  fonte  esse  cum  Bambergensi  primo 
Halmius  testatur  I.  I.  c)  Oehlerianus,  nunc  Gissensis  sec. 
XIV.  cf.  Halm.  p.  4.  His  adieci  ex  apparatu  Orelliano  duo- 
rum  Bernensium  antiquissimorum  lectiones:  d)  Bemensis  n. 
514.  sec.  IX.  Orellii  a.  (Bern.  a.).  e)  Bemensisn.  391.  sec. 
IX.  vel  X.  Orellii  6.  (Bern.  b.). 

de  finibus  bonorum  et  malorum:  a)  Palatinus  n.  1513. 
sec.  XI.  vid.  Halm.  p.  16.  sq.  (Pal.  1.)  h)  Palatinus  n.  1525. 
sec.  XV.  cf.  Halm.  p.  17.  (Pal.  2.). 

ad  Catonem  maiorem  Alfredus  Fleckeisenus  ab  Halmio 
mea  causa  rogatus  ex  locupleti  suo  et  optimo  apparatu  quae 
mihi  usui  essent  excerpta  impertivit  liberaliter.  Sunt  autem 
hi  libri : 

a)  Parisinus  6332.  sec.   IX.  idem   quem  nominavi    ad 
quaestiones  Tusculanas.   e  quo  Catonem    maiorem  post  Ber- 

genim  et  Krarupium  (cf.  Madvigii  opusc.  acad.  II.  p.  287.) 
denuo  contulit  Henricus  Keilius.  b)  Salisburgensis,  nunc  cod. 
Lat.  Monacensis  15964.  sec.  XII.  c^  BenedUctoburams,  nunc 
cod.  Lat.  Monacensis  4611.  sec.  XIL  d)  Indersdorfensis,  nunc 
cod.  Lat.  Monacensis  7809.  sec.  XIII.  de  his  tribus  libris  qui 
inter  praestantissimos  sunt  vide  Halmium  p.  5.  e)  Gudianus 
2.  sec.  XIII.  de  quo  libro  dixi  ad  quaest.  Acad.  et  libros  de 
nat.  deorum.  f)  Oehlerianus,  nunc  Gissensis  sec.  XIY.  de  quo 
vid.  ad  off.  g)  Bonnensis,  olim  Duisburgensis,  sec.  XIV.  dxe- 
q>ttXoi,  incipiens  a  §  44.  cf.  Halm.  p.  2. 

de  oratore:  a)  Erlangensis  n.  301.  partim  sec.  X.,  ut 
videtur,  partim  sec.  XV.  scriptus.  cf.  Halm.  p.  3.  b)  Abrin- 
censis  sec.  X.  vel  XI.  ineuntis.  mancus  a  principio,  ut  qui  a 
libri  11.  §  19.  de  orat.  incipiat.  post  collationem  qua  usi  sunt 
Orellius  et  Baiterus,  non  satis  diligenter  factam,  denuo  exa- 
minatus  a  Schneidewino  et  Leutschio.  cf.  Halm.  p.  12. 

oratio  proMurena:  a)  SiUisburgensis  aulicus,  nunc  cod. 
Lat.  Monacensis  15734  sec.  XV.  cf.  Halm.  p.  5.  sq.  b}  Helm^ 
stadiensis  sec.  XV.  cf.  Halm.  p.  8.  sq.  c)  Codicum  Lagomar- 
sinorum  lectiones  selectae,  a  Niebuhrio  olim  excerptae.  cf. 
Halm.  p.  19.  d)  Editio  tetus  a.  cbccccLxxii.,  quam  Halmius 
in  hac  oratione  cuius  subsidia  pravioribus  tantum  codicibus 
contineantur  manuscripti  locum  obtinere  mecum  communicavit. 

In  oratione  pro  Balbo,  cuius  subsidia  non  praesto  fue- 
runt  Halmio,  adhibui  tantum  lectionis  varietatem  potissimi  co- 
dicis  Parisini  a  Madvigio  in  opusculis  acaderaicis  alteris  p.  55.  sq. 
evulgatam.  Ad  relicua  scripta  Ciceronis,  quae  quidem  habent 
quod  ad  Ennium  pertineat,  Halmius  nihil  novi  acquisiverat : 
praeter  duos  scriptoris  ad  Herennium  libros  Erfurtensem  cf. 
Halm.  p.  2.  et  Windbergensem  cf.  Halm.  p.  6.  Ad  quem  scri- 
ptorem  quoniam  Orellius  non  integram  suorum  librorum  con- 
lationem  exhibuit,  praeterea  usus  sum  Baiteri  Variis  Lectioni- 
bus.  Turici.  1844. 

Ex  his  igitur  quae  recensui  Ciceronis  subsidiis,  licet 
non  insigifiorum  emendationum  seges  subnata  sit,  velut  in 
corrupto  versu  non  enim  rumores  ponebai  ante  salutem  optimi 

guique  et  antiquissimi  Officiorum  et  Catonis  Maioris  libri 
consentiunt,  tamen  praeter  leviores  nonnuUas  sive  ipsa- 
rum  vocum  sive  orthographiae  correctiones ,  quas  enumerare 
mihi  nunc  longum  est,  non  paucis  locis  iudicio  iam  certius 
paratum  est  fundamentum;  quo  confidentius  reiicias  editorum 
hariolationes.  Neque  haec  ad  Ennianos  tantum  versus  perti- 
nenl :  immo  ipsa  Ciceronis  quibus  versus  afferuntur  verba  li- 
cebat  subinde  emendatiora  afferre:  tam  pleneHalmius  enota- 
verat  codicum  discrepantiam.  in  quibus  quacunque  discessi 
ab  Orellio  quam  brevissime  potui  semper  significavi. 

Tantum  de  Cicerone.  Transeo  temporis  ordine  neglecto 
ad  Priscianum  et  Gellium,  quorum  neutrius,  quod  ante 
significavi,  eae  editiones  hodie  extant  quibus  in  opera  qualis 
haec  est  cum  fide  nitaris.  Atque  in  hac  parte  benevolen- 
tissime  adiuvil  me  is  a  quo  non  ita  multo  post  ut  spero  iu- 
stae  horum  duorum  grammaticorum  editiones  emittentur,  Mar- 
tinus  Hertzius. 

Ac  Prisciani  quidemlibri,  e  quibus  enotatam  ad Ennii 
fragmenta  scripturae  discrepantiam  habeo,  hi  sunt :  a)  Gruteri- 
anus  sive  Lugdunensis  Batavus,  Prisciani  artem  integram 
complectens.  b)  Sangallensis,  truncatus  circa  medium  librum 
XVII.  c)  Regius  Parisinus.  d)  Bernensis  (Bongarsianus). 
e)  Halberstadiensis  h.  e.  Lutherianus  Krehlii,  quorum  Regius  et 
Bernensis  integram  artem,  Halberstadiensis  Priscianum  tantum 
maiorem  continent.  De  quorum  librorum  aetate  et  indole  vide : 
Monatsberichte  der  Academie  der  Wissenschaften.  4.  Nov.  1847. 
p.  16.  sqq. 

Gellii  codices  hi  sunt: 

ad  N.  A.  libb.  I— VII.  a)  Vaticanus  3452.  b)  Parisi- 
nus  5765.  c)  Rottendorfianus ,  in  quibus  libris  VII.  librum 
sequitur  Vi.,  in  Rottendorfiano  liber  VI.  desideratur ,  ut  qui 
non  ultra  VII,  20.  pergat ;  Parisinus  desinit  in  VI,  3.  Quod  mo- 
nui  propter  duo  Ennii  fragmenta,  quae  apud  Gellium  VI ,  6,  6. 
et  VI,  6,  9.  leguntur.  in  quibus  propter  illorum  codicum  de- 
fectum  iuniorum  quorundam  scripturas  Hertzius  m*cum  com- 
uiunicavit. 

ad  N.  A.  VIIII-XX.    a)  Regius  8664.    b)  LugduneHsis 

(Yossianuj   maior  Gron.).    c)  Bemense    fragmentum    usque 

ad  medium  librum  XII.    pertinens.     d)  Petavianus   (Gronovii 

=  Cod.  Reginae  II  in  Vat.  1646.).   e)  Vossianus  (minor  Gro- 

nov.)    0  Magliabecchianus  (Florenlinus).  de  quibus  libris  om- 

nibus  vide  Hertzium  I.  1.  p.  9  sqq. 

Sed   de  Gellio  quoniam  dixi  non  possum ,  quin  versus 

quosdam  Ennii   luculentissimos   partim   manuscriptorum    ope 

partim  coniectura  nunc  emendatiores  hic  proponam.    Etenim 

eius  fragmenti  quod  Gellius  servavit  XII,  4,  4.    versus  qui 

ultimi  sunt,  a  Gronovio  sic  exhibentur: 

Suavis  homo,  facundus,  suo  contentus,  beatus, 

Scitus,  secunda  loquens  in  tempore,   commodus,  verbum 

Paucum,  multa  tenens  antiqua  sepulta,  vetustas 

Quae  facit,  et  mores  veteresque  novosque  tenentem. 

5  Multarum  veterum  legum  Divumque  hominumque 

Prudentem;  qui  dicta  loquive  tacereve  posset. 

Hunc  inter  pugnas  compellat  Servilius  sic. 

Quae  priusquam  refmgam  ut  Ennius  scripsisse  videatur, 

librorum  discrepantiam  omnem  inde  a  v.  3.  hic  apponam :  v. 

3.  paucorum  libri.    v.  5.  multorum  veterum  leges  libri  divum 

Petac.   V.  6.  loquiue  tacereve]  sic  Bem.  loquiue  tacere  Lug~ 

t 
dun.  loquiue  tacereque  Voss.  Petav.  Magliab.  possi  Voss.  ad  pro- 

xinia  de  quibus  infra  dicam  mitto  nunc  librorum  scripturas  no- 

tare.  Ac  primum  optime  se  habet  dicla,  pro  quo  cum  Columna  et 

Merula  tum  editor  Gellii  novissimus  muUa  exhibent.    Sed  mul~ 

tomm  vetemm  leges  quoniam  ad  pmdentem  referri  non  posse 

intelligebant ,  rudiore  manu  quidam  multamm  vetemm  legum 

scripserunt.  Qua  correctione  vereor  ne  quae  sana  et  integra 

sunt  corrupta  evadant :  nempe  probus  est  accusativus  suspen- 

sus  iile  ex  tenentem  participio.     Contra  labecula  insidet  pm- 

dentem  voci,  quam  sic  tollendam  arbitror  pmdenter  qui  dicla 

ioquive  tacereve  possit.     Quae  coniungenda   sunt.    At  parum 

concinne  illa   fluunt  vetustas  quae  facit  et  mores  veteresque 

novosque  tenentem.     De  quibus    quid   alii    excogitarint  mitto. 

Sententiam  unus  perspexit  Gronovius  pater,  qui  ea  sic  emen- 

datum  ivit  velustas  Quem  facit  et.  in  quibus  tamen  nec  et 
video  quo  apte  referatur  nec  placet  admodum  facit  praesens. 
Immo  perpolientur  demum  hoc  modo  si  quid  video  verba 
vetustas  Quem  fecit  mores.  Ut  iam  versuum  hic  sensus  ac 
tenor  prodierit: 

cpmmodus,  verbum 
Paucum,  niulta  tenens  antiqua  Sepulta ,  vetustas 
Quem  fecit  mores  veteresque  novosque  tenentem, 
Multorum  veterum  leges  divomque  hominumque; 
Prudenter  qui  dicta  loquive  tacereve  posset. 

Vetustatem  ut  hoc  addam  senilem  aetatem  dicit  poeta ,  at 
Ovidius  Trist.  V,  2,  11.  annosa  vetustas  et  simillima  senten- 
tia  Cicero  in  oratione  pro  domo  237  ,  a  peritiores  vetustas 
fecit.  de  asyndeto  autem  duplici  quod  est  in  his  verbis,  me- 
mineris  in  deliciis  habuisse  hanc  figuram  priscae  aelatis  scri- 
ptores  omnes.  cf.  Lachmannus  in  Lucretio  II,  118. 

His  qubs  dixi  scriptoribus  proximus  est  Ennianarum  reli- 
quiarum  copiaMacrobius.  Cuius  editio  critica  parata  et  pu- 
blicata  ex  parle  estabLudovico  lano.  Prodiit  enim  tomus 
prior  Quedlingburgi  et  Lipsiae  a.  clDbcccxLvm ;  alter  qui 
refertissima  Ennii  fragmentis  Saturnalia  complectitur,  prelum 
quidem  pridem  reliquit,  sed  nondum  emissus  est  inpublicum. 
Interim  eius  usum  mihi  editor  a  Ritschelio  mea  causa  roga- 
tus  impertivit  libenter.  Atque  ille  praeter  integram  manu- 
scriptorum  quibus  usus  est  scripturam,  editiones  quoque  ve- 
tustas  excussit  quam  plurimas.  Quod  quamvis  cum  fructu 
Macrobii  factum  sit,  ego  codicum  tantum  scripturas,  ne  in- 
utiliter  lectionum  moles  cresceret,  transtuli  in  Ennium.  Libri 
autem  hi  sunt,  quos  infra  scripsi:  a)  Anglicus  h.  e.  Cantabri- 
giensis,  A.  130.  h)  Parisinus  6371.  c)  Salisburgensis  aulicus 
38,  nuncMonacensis.  d)  Mediceus  Cod.  VIII,  plut.LI.  e)  Nea- 
politanus  Borbon.  CCCIV.,  e  quo  veterum  poetarum  fragmenta 
Henricus  Keilius  excerpsit. 

Denique  huic  meae  qualicunque  operae  deesse  qua  est 
eximia  in  me  benevolentia  noluit  praeceptor  meus  dilectissi- 

rousLudovicus  Schopenus,  quiadEnnii  versusaDonato 
Terentii  interprete  servatos  cum  vetustarum  editionum  Romanae, 
Venetae  (ex  officina  Vindelini  Spirensis)  et  Mediolanensis  tum 
codicum  duorum  Parisinorum  scripturas ,  quousque  pertine- 
bant  (nec  enim  integrumDonaturacompIeclunlur),  mecum  com- 
municavit.  Quorum  codicum  alter  est  Danielis  sec.  XI.  alter 
Regius  sec.  XV. 

Kelicuorum  grammaticorum  qui  Enniana  prodiderunt, 
vulgatis  tantum  editionibus,  qua  par  fuit  diligentia,  usus  sum : 
quas  hic  recensere  nilattinet:  nisi  quod  ad  unius  Nonii  ali- 
quos  locos  mutili  codicis  Bambergensis  scripturas  ab  Halmio 
accepi.  Cuius  libri  fide  uni  versui  videor  integritatem  resti- 
tuere  suam,  ei  quo  Nonius  p.  472,  7.  utitur  viri  a  validis  vi- 
ribus  luctant.  Ita  enim  relicui  libri  in  qua  corruptela  spre- 
verunt  editores  interpositam  inter  viri  et  validis  a  litteram. 
Cuius  origo  perspicitur  e  Bambergensi  plenissime;  ut  qui  sic 
versum  exhibeat  varia  validis  viribus  luctant.  Recte  illud, 
nec  dubito  quin  Ennianus  sit  hic  versus  Fortuna  varia  va- 
lidis  cum  viribus  luctant. 

Sed  quoniam  semel  Nonium  memoravi  insigniorem  ali- 
quam  quam  in  hoc  grammatico  depravatissimo  feci  emendationem 
hic  proponam.  Haec  enim  ille  p.  370,  20.:  Passum,  exten. 
5US},  patens;  unde  et  passum  dicimus ,  quod  gressibus  mutuis 
pedes  patescunt.  Ennius  Annalium  lib.  X.  aegro  corde,  co- 
mis,  passis  late  palmis  pater.  passis  ait  palmis,  patentibus  et 
extensis.  Ac  corruptus  est  quod  nemo  sanus  dubitabit  ver- 
sus  Ennianus.  De  quo  ingeniosa  est  Merulae  coniectura  aegro 
corde  comas  passis  palmis  tacerantes.  Quem  tamen  nollem 
Nonio  tantum  confisum  esse,  passis  palmis  voces  coniungenti. 
Neglegentiae  enim,  ut  puto,  Nonium  arguit  comis  vocabulum 
quod  sanum  ac  coniungendum  videtur  cum  passis.  Sed  in 
proximis  haeret  corruptela ;  atque  in  pater  latere  pectora  su- 
spicor;  e  LATE  autem  VAE  particulam  elicio.  Ut  iam  di- 
spiciatur  verborum  sententia  :  aegro  Corde  comis  passis  vae 
palmis  pectora.  Similes  enim  Ennius  depingit,  quales  apud 
Vergilium  illae  Aen.  I,  479: 

Interea  ad  templum  non  aequae  Palladis  ibant 
Crinibus  Iliades  passis,  peplumque  ferebant 
Suppliciter  tristes  et  tunsae  pectora  palmis. 
At  restat  scrupulus  in  versu:  nam  ut  Nonio  non  iniuria  illa 
versus  laudandi  ineptia  tribuatur,  tamen  in  tanta  transponendi 
proclivitate  malim   hunc   integrum  hexamelrum  aegro  corde, 
cotnis  passis,  t>ae  pectora  paltnis. 

Atque  nota  quidem  illa  memorabilis  qua  nitor  Nonii  negle- 
gentia:  quam  hic  exemplo  illustrare  quid  vetat  ?  Etenim  p.  106, 
28.  haec  leguntur:  Equitem  pro  equo.  Virg.  Georgicorum  lib. 
III :  atque  equitem  docuere  sub  armis  insultare  solo,  et  gres- 
sus  glomerare  superbos.  Ennius  Annali  lib.  VII:  an  non 
quadrupedes  equites.  Quae  Nonius  surripuit,  quoniam  dissi- 
mulat,  Gellio,  qui  XVIII,  5.  de  eques  voce  posita  pro  equo 
disserens  versus  afTert  et  yergilianum  et  Ennianum.  Fergit 
deinceps:  Tum  lulianus  egrediens  e  theatro:  Quid  cobiSy  in- 
quit,  de  hoc  anagnosta  et  de  quadrupede  equo  videtur?  Sic 
enim  profecto  legit:  Denique  vi  magna  quadrupes  equus  atque 
elephanti  Proiiciunt  sese.  ecquid  putatis,  si  magistrum  prae~ 
lectoremque  habuisset  alicuius  aeris,  quadrupes  equus  dictu- 
rum  fuisse,  ac  non  quadrupes  eques?  quod  ab  Ennio 
ita  scriptum  relictumque  esse  nemo  unus  literarum  veterum 
diligens  dubitavit.  Atque  haec  posteaquam  Nonius  legit  fe- 
stinanter  verba  ac  non  quadrupes  eques  ut  quae  Enniana 
esse  arbitraretur  in  compendium  suum  transtulit.  nec  enim 
dubium  est  quin  quod  Basilienses  exhibent  an  non  quadru- 
pedes  equites  ex  hoc  Gellii  loco  emendandum  sit,  id  quod 
Rothium  intellexisse  video,  qui  quidem  ac  tantum  reponi  pro 
an  iussit  Gellio  conlato.  Itaque  demendum  est  fragmentum  post 
Columnam  et  Merulam  ab   edilore  Lipsiensi  exhibitum  p.  93. 

His  addam  observationes  quasdam  et  coniecturas  quae 
ut  longiorem  quam  pro  notis  criticis  expositionem  exposcunt, 
ita  fortasse  ad  linguae  latinae  scientiam  fructum  aliquem  ha- 
bebunt. 

Exordiar  a  versu  quem  Nonius  p.  134,  13  tradit:  Lin- 
fari,  congredi,  pugnare.    Ennitts:  pars  ludicre  saxa  iactant 

inter  se  licitantur.  Columna  transponendo  iactant  saxa  he- 
xametrum  efTormavit.  Merula  contra  hoc  monstrum  versus 
concoquere  potuil  pars  ludicre  iactant  saxa  inter  se  licitantur. 
Sed  quid  mutatione  opus  esl,  cum  integer  sit  versus  trochaicus  hac 
mensura  pars  ludicre  Sdxa  iactant  Inter  se  licitantur.  Ut  nihil 
egerit  Bothius  P.  S.  V,  2.  p.  8.  scribendo  pars  saxa  iactant 
ludicre  inter  se  licitantur.  Qui  quidem  ipse  suum  errorem 
postea  correxil  in  Naekii  Welckerique  museo  Rhenano  V,  268. 
Immo  ne  littera  quidem  mutata  versus  aut  est  hexameter  quod 
credo  aut  potest  esse.  ludicre  enim  neutrum  adiectivi  tertiae 
declinationis  est  pro  adverbio  positum ;  cuius  quidem  adiectivi 
mentio  apud  unum  quod  sciam  Priscianum  VII,  15,  73.  p.  787. 
P.  extat,  haud  spernenda,  me  iudice ;  quamquam  Ruddimannus 
I.  p.  14.  n.  74.  non  mullum  tribuere  huic  testimonio  videtur. 
Dicit  autem  Priscianus  haec :  Si  in  i  cel  tam  in  e  quam  in  i 
extat  ablativus,  correpta  i  et  addita  a  fit  nominatious  pluror- 

/m,  ut  ab  hoc  mari  haec  maria .  Excipitur  a  vetere  vel 

veteri,  quod  vetera  non  veteria  facit.  Nec  non  ab  hoc  ludicrij 
quod  ludicra  non  ludicria  facit.  Itaque  versus  sic  dimetieu- 
dus  est  pars  ludicre  saxa  lactant  inter  se  licitantur.  ac  po- 
sterioris  mensura  non  deterior  est  opinor  hoc  versu:  miscent 
inter  sese  inimidtiam  agitantes. 

Non  uno  nomine  memorabilis  glossa  est  apud  Feslum 
P-  286,  28.  .^^i^ 

Ennius   locatus    videtur 

li.     est  enim  a  manis  nO' 

re  uaus   est    et    L.    II. 

.       .      1     caerula    prata'  ,    cae- 

et    alibi:    "Inde     Parum, 

ulabant' ,    Parum    insulam 

refert.  Item:  '^Unum  surum  surus  ferre  tamen  defendere  pos- 
sunt,  suri  autem  sunt  rustes,  et  hypocoristicos  surculi. 

De  his  laciniis  ipsis  mitto  quaerere;  de  solo  versu  po- 
stremo  nunc  dicam.  Quo  quidem  idem  Festus  utitur  p. 
297,  34. 

Surum    dicebant  ,    ex    quo    [per     demi'] 
Inutionem    surculus    facj  -  tum     est.        Plau. 

[tus    in] [surus]    non    est    tibi. 

[surum     dicebant    paljum  ,    item  :    nam    qui  . 

cus    surcuUs  , 

m  ,     tum    poli- 

[ebant] aut    asulae 

rus    surum 

re    possent. 

ubi  Paulus  quidem :  Surum  dicebant ,  ex  quo  per  dimi- 
nutionem  fit  surculus.  Ennius :  Unus  surus  surum  ferret  tamen 
defendere  possent. 

Merulam  credo  sua  commenta  nemini  nisi  editori  Lipsi> 
ensi  persuasisse.  Nec  Muellerum  probo,  qui  dubitanter  qui- 
dem  haec  scripsisse  Ennium  suspicatur  in  unum  Surum 
ad  surum  ferte  tamen  defendere  possent,  nimirum  meraor 
Aesopicae  cuiusdam  fabulae,  'qua  senex  fasciculo  fustium  so- 
luto,  singulisque  fractis  concordiae  virtutem  demonstravil*. 
Etenim  parum  rationem  perspicio  qua  in  Annalibus  maxime 
locum  habuerit  haec  narratiuncula ,  cui  ne  sunt  quidem  illa 
verba  qualia  Muellerus  constituit  accomodata.  Vide  igitur, 
num  probabilius  quid  ipsi  excogitaverimus.  Coniicio  enim 
Ennium  scripsisse  unum  in  Sorum  suros  ferre,  ita  enim  de- 
fendere  possunt .  ita  enim  coalescere  in  tamen  facile  fuit,  quo- 
niam  compendio  antiquitus  en  scribebant  pro  enim.  cf.  Muelle- 
rus  Praef.  in  Varr.  p.  XXVI,  Sententia  haud  obscura :  suros  enim 
palos  dicit  Ennius  qui  crebrisurum,  quod  Festus  Pauli  p.  59. 
testatur,  usurpavit  de  vallo  crebris  palis  munito.  Sed  sorum 
h.  e.  acoQov  intuli,  quamquam  nusquam  obviam  factum  est 
mihi  perlustranti  libros  e  quibus  licet  subinde  priscae  aeta- 
tis  fragmen  aliquod  expiscari.  At  in  promptu  est  analogia 
cum  Ennii  tum  Lucilii,  cuius  non  paucos  versus  restitutis 
graecis  vocibus  emendavit  Lachmannus.  In  Annalibus  autem 
Ennii  haec  graecorum  vocabulorum  exempla  extant: 
termo  =  xeQfKov.  Festus  p.  363, 23.  M.  cf.Enn.ed.  Lips.  p.  97.  et  99. 

agea  =  dyvia  in  hoc  versu  multa  foro  ponit  et  agea  longa 

repletur,  de  quo  infra  plura  dicam. 
bradus  =  /9paJi;s.  Festus  p.278, 3.M.  cf.  ed.  Lips.  p.  161. 
Atque  his  quidem  vocabulis,  si  lexicis  fides  esl,  nec  ante  En- 
nium  quisquam  nec  post  eum  usus  est.    Ab  Ennio  primo  ut 
videtur  usurpata,  sed  post  multorum  usu  frequentata  haec  sunt : 
spira  =  antt^a.  Festusp.  330, 20.  M.  cf.  ed.  Lips.  p.  171. 
aetra  =«  al^Qr].  Macrob.  Sat.  VI,  4, 19.  Jani.  cf.  ed.  Lips.  p.  165. 
Huperion  =  vneQtcov.  Priscianus  V,  8,44.  p.  658  P.  cf.  ed. 

Lips.  p.  140. 
\iicnus=Xv/vog.  Macrob.Sat.VI,4, 18.  Jani.  cf.  ed.  Lips.  p.  132. 
sibunum  =  ai^vvfj.  Festus  Pauli  p.  336  M.  cf.  ed.  Lips.  p.  1 1 1 . 
sagus  =  adyog.  Nonius  p.  223,  29.  cf.ed.  Lips.  p.  75. 
Haec  igitur  vocabula  omnia  ab  Ennio  primo  in  sermonem  la- 
tinum   inlata  esse   credam,    dum  ante  Ennium  in  usu  fuisse 
exemplis  edocebor.     Occurrunt  alia  velut  pausa,  macaera, 
quae  Ennio  antiquiora  videntur,  quippe  a  Plauto  usurpata. 

Addo  observationem  de  d  paragogico  quod  vocant,  quo 
Ennius  non  dubium  est  quin  usus  sit  in  Epicharmi  versu 
nam  videbar  somniare  med  ego  esse  mortuum.  Hoc  enim 
valet  me  et,  quod  in  libris  est  apud  Ciceronem  quaest.  Acad. 
n,  16,51.  Sed  eandem  litteram  Odofredus  Muellerus  de  con- 
iectura  in  Annales  intulit,  quem  ego  non  sequar.  Festus  enim 
p.  206, 12.  M.  de  petra  voce  hoc  versu  Ennii  utitur:  Alte  de- 
lata  ceterisque  ingentibus  tecta.  Qui  corruptus  est.  Ac  Scali- 
ger  olim  inferto  specus  vocabulo  haec  coniectabat  Alte  elata 
specus  petrisque  ingentibus  tecta.  Verissime  petrisque  ut 
ante  eum  Antonius  Augustinus.  Qua  voce  omnino  ca- 
reri  non  posse  diserte  Festus  docet;  de  relicuis  addu- 
bito  cum  Muellero.  nec  enim  temere  inferenda  est  in  En- 
nium  correpta  ante  litteras  sp  vocalis;  qualem  correptionem 
ferrem  equidem  si  ita  scriptum  in  libris  esse  viderem.  Sed 
quod  coniectura  inferre  non  audeo,  hoc  est  quod  Vergilio  eam 
non  licuisse  video.  Nam  uni  exemplo  quod  librorum  fide  con- 
stat  ponite.  spes  sibi  quisque,  excusatio  ab  interpunctione  parata 
est,  quode  dixit  Philippus  Wagnerus  ad  Aen.  X(,  309.    Nec 


^ 

Enniannm  est  quod  afferat  aliquis  auspicio  regni  stabilitaque 
scamna  solumque.  cf,  ed.  Lips.  p.  24.  in  libris  enim  Ciceronis 
de  divin.  I,  48, 108.  stabilita,  quod  non  egetemendatione.  Muel- 
lerus  igitur  Ennium  scripsisse  suspicalur  Alted  elata  petris- 
que  ingentibus  tecta.  Ac  vero  lenis  haec  medicina ;  tamen 
valde  me  iudice  dubitationi  obnoxia.  Extat  quidem  quo  Muelle- 
rus  utitur  facilumed  in  Senatus  Consulto  de  Bacchanalibus, 
quod  Ennio  vivo  ac  florente  compositum  est.  Verum  alia  in 
publicis  monumentis  obtinent,  scriptorum  usu  alia  probantur. 
Ut  ineptus  sit,  qui  ex  illis  hodie  scriptores  temere  correctum 
eat.  Et  ipsum  d  paragogicum  mature  cessit  e  scriptorum  con- 
suetudine,  quando  Plautus  med  et  ied  tantum  formas  agnoscit. 
cf.  Ritschelii  Proleg.  in  Plauti  Trinummum  p.  XCI.  Ac  ut  paulo 
plus  in  hoc  genere  epico  carmini  concedendum  sit  quam  co- 
moediae  poetis  quippe  vulgarem  usum  sectantibus,  tamen  non 
prius  illud  probabo,  quam  aliam  viam  emendandi  omnem  occlu- 
sam  esse  videro.  At  in  promptu  est  emendatio  quam  vel 
per  se  credo  magis  commendari.  Etenim  hoc  scripsit  poeta 
Alte  elata  iacet  petrisque  ingentibus  tecta.  Corruptionis 
ratio  in  propatulo.  ia  enim  syllaba  absorpta  a  ta  fere  suapte 
sponte  cet  cum  petrisque  coaluit  in  ceterisque.  elata  autem  ad- 
iectivi  notlone  usurpavit  Columella  quoque  II,  4.  modo  in  ela- 
tiora,  modo  in  depressiora  cliti  agi  sulcum  oportebit. 

Atque  hac  observatione  de  d  paragogico  fere  ultro  transitus 
factusestad  genus  orthographicum,  inquo  ipsumEnnium 
multa  novavisse  cum  crediblle  est,  tum  testimoniis  quibusdam 
et  indiciis  confirraatur;  velut  illud  est,  quod  Festus  p.  293,  29.  M. 
consonantium  geminationem  ab  Ennio  in  sermonem  latinum 
inlatam  esse  diciti  Quod  quidem  congruit  omnino  cum  hoc 
quod  ab  Ritschelio  accepi,  in  monumentis  Ennio  antiquiori- 
bus  haud  comparere  iteratam  litteram.  Qua  re  fiebal  etiam 
ut  syllabarum  quarundam  prosodia  certius  definiretur.  Itaque 
ut  vel  unum  afferam  ille  pronomine  cum  Plautus  et  correpto 
et  producto  uteretur,  inde  abEnnio,  qui  posterior  fnitPIauto, 
nisi  producta  prima  syllaba  non  fuit  in  usu.  Atque  eidem 
Ennii  studio  exaequandi  cum  pronunciatione  scripturam,Ritsche- 

lius  in  Indice  lect.  aest.  a.  cIobcccLn  p.  XVI.  tribuit  sis,  sos 
formas  pro  suis  suos  ab  Ennio  primo  ut  videtur  usurpatos. 
Nec  dubito  quin  Luius  generis  multo  plura  confldenter  tribui 
possint  Ennio ,  scilicet  excussis  aliquando  vetustarum  inscri- 
ptionum  thesauris.  Nec  tamen  probaverim  si  quis  aut  Ennia- 
nam,  si  dis  placet,  aut  proximae  ab  Ennio  aetatis  scribendi 
consuetudinem  hodie  resuscitare  vellet  in  Ennio.  Immo  ego 
mediam  quandam  viam  secutus  sum  ita,  ut  quaedam  quae  an- 
tiquae  aetatis  esse  constat  etiam  sine  libris  scriberem  con- 
stanter,  in  relicuis  vulgarem  scribendi  rationem  sectarer,  ser- 
vatis  tamen  religiose  quaecunque  in  ipsis  libris  comparebant 
antiquitatis  vestigiis. 

Itaque  semper  u  scripsi  pro  y,  ut  Olumpum,  Cuclopis, 
alia,  pro  i  in  superlativorum  terminis  et  in  lacrumans,  pro  c 
in  gerundiis  et  participiis  futuri  passivi ,  ferundae,  poHundi . 
0  posui  pro  u  sive  vocalis  est  sive  consonans,  ut  quom,  quo- 
ius,  quoi,  pacdm,  volis,  sequontur.  Expuli  porro  formas  qua- 
les  hae  sunt  dii,  diis,  quoniam  antiquitas  aut  dei  formam  di- 
syllabam  aut  monosyllabum  di  tantum  probavit.  Nec  magis  to- 
leravi  de  quo  hodie  non  dubitatur  genetivum  in  ii  desinentem. 

Ad  consonantes  quod  attinet,  nunquam  omisi  s  finale, 
quia  in  tanto  exemplorum  numero  nimis  raro  omissioni  favet 
librorum  auctoritas.  Pauca  omissae  litterae  exempla ,  unum 
Ennii  quoque,  Lachmannus  notavit  ad  Lucrelii  librum  I,  186. 
Quibus  addo  tria,  quae  ne  sunt  quidem  omnino  certa :  magif 
errore  quod  pro  magi  ferro  Rem  repetunt  in  libris  legitur  apud 
Gellium  N.  A.  XX,  10,  4.  magnus  Titanum  premebat  apud  No- 
nium  p.  216,  29.  Titanus  emendavit  Krahnerus  (de  corr.  rel. 
Rom.  p.  40.);  ac  videtur  magnus  Titanu  premebat  scriptum 
fuisse.  Denique  hac  ratione  corrigere  videor  versum  con- 
tempsit  fontes  quibus  exerugit  aquae  vis  (Anal.  Vindob.  p.  173.). 
Nam  erugo  fuit  transitivum,  haud  secus  atque  eructo.  Ut  pro 
quibus  exerugit  addita  una  litterula  scribendum  videatur  quibu 
se  exerugit;  quemadmodum  Avienus  Periegesis  v.  345.  Undi- 
que  se  totis  eructent  ffumina  terris.  Celerum  exerugit  versu 
Enniano  perfectum  est  quod  sententia  llagitatur.    Verum  ob 

ignoratam  huius  litterae  naturam  permutati  sunt  non  pauci 
cum  aliorum  tum  Ennii  versus.  Unum  Lachmannus  citavit  ad 
Lucretii  librum  VI,  1067.  compellat  Seroilius  stc,  quod  Gellius 
exhibet  N.  A.  XII,  4,  4.  Ennius  enim  non  dubium  est  quin  Ser- 
vilius  sic  compellat  scripserit,  quidquid  obIo(piitur  Vargesius 
in  Naekii  Welckerique  musco  Rhenano  III.  p.  32.  Verum  iam 
pridem  perviderat  Janus  Dousa  Lucil.  Rel.  p.  97,  2.  ed,  Lugd. 
a.  cbbxcvii.  Similia  haec  sunt  quod  apud  Ciceronem  de  di- 
vin.  I,  20,  40.  pro  his  vires  titaque  corpus  meum  nunc  de- 
serit  omne,  in  Giesii  manuscriptis  quibusdam  cires  vita  menm 
corpus  exhibetur,  id  quod  ille  probavit  pravo  iudicio  usus. 
Paulum  infra  in  eodem  fragmento  Enniano  Vindobonensis  haec 
effatus  pater,  quam  scripturara  quae  vera  est  in  Erlangensi 
importunus  librarius  sic  corrupit  haec  pater  effatug. 

Aphaeresim  autem  est  verbi  Cnam  secundae  personae 
nisi  fallor  nullum  extat  in  Annalibus  excmplum)  semper  etiam 
sine  libris  expressi  scriptura.  Itaque  flexast^  temerest,  gesiast 
scripsi;  et  portust,  quod  coniectura  adieci.  Apud  Gellium 
enim  N.  A.  VI,  6, 6.  corruptelas  quasdam  quae  vulgabantur  emen- 
davi  in  bunc  modum  Cur  autem  non  Q.  quoque  Ennivm  re- 
prehendit,  qui  in  annalibus,  non  pennas  Daedali,  sed  longe 
diversius  Brundisium  ,  inquit,  pulchro  praecinctum  praepete 
portust.  InVaticano  enim  qui  veterum  librorum  unus  ut  dixi 
praesto  est  ad  hunc  locum  Braundisiii  quid  pulcro  pcinctum 
ppete  portus.  Ac  portus  quidem  e  portust  corruptum  mendo 
frequentissimo ,  de  quo  vide  Ritschelii  Proleg.  in  Plauti  Tri- 
nummum  p.  CVIII.  neve  haereas  in  eo  quod  huic  voci  nec 
praecinctum  potius  verbo  est  vocula  adnectatur,  vide  eundem 
Ritschelium  1. 1.  p.  CVII. 

Idem  institui  in  verbis  consonanti  terminatis  veiut  in 
his  quae  in  s  litteram  desinunt  datust,  quamvis  apud  Festnm 
p.  178, 12.  sit  Bic  occasus  datus  est,  at  Oratius  inclutus  saUu. 
is  dictust  oUis  poptdaribus  olim  apud  Ciceronem  in  Bnito 
15,  57.  et  Gellium  N.  A.  XII,  2,  3.  Tertium  editoris  Lipsiensis 
temeritati  debetur  p.  151.  Invictust  canis,  qui  quidem  invic- 

tus  'st  scribit.  Nec  enim  temptanduin  fait  invictus  quod  F&- 
Stus  tradidit  p.  321,  1. 

Reieci  porro  constanter  aspirationis  usum ,  ab  Ennio, 
quod  Ciceronis  testimonio  in  Oratore  48,  160.  constat,  alie- 
num.  Quare  Burrtis^  triumpo^  pulcer ,  sepulcro,  alia  posui. 
hau  pro  haut  vel  haud  ante  t  et  d  litteras  exemplo  Ritschelii 
(cf.  Proleg.  inPIauti  Trinummum  p.  XCIX.)  invitis  libris  scripsi. 
A  librorum  autem  auctoritate  omnino  pendere  volui  in  eo  ge- 
nere  quod  praepositionum  assimilatione  quam  dicunt  conti- 
netur  quamquam  non  assimilatas  formas  paulo  cupidius  meo 
iure  videor  arripuisse.  Item  libris  obtemperans  tuitus  sum  haec 
minus  vulgaria  hiemps ,  clepeus,  conicit,  inicit,  is  pro  es  non 
in  accusativo  tanlum  sed  etiam  in  nominativo  et  vocativo 
multitudinis,  velut  Quiritis,  fortis,  omnis  mortalis.  Etenim  ad 
solum  accusativum  tantum  abest,  ut  haec  terminatio  pertineat, 
ut  quod  fide  Ritschelii  dico  veterum  inscriptionum  documentis 
plurimis  prorsus  contrarium  evincatur.  Denique  ei  termina- 
tionem  nominativi  pluralis  pro  i  integram  quidem  libri  non 
servarunt  in  his  fragmentis;  sed  e  vestigiis  certissimis  cum 
alii  restituerint,  velut  hortantur  ibei  sos  pro  hortanturbe  sos 
apud  Festum  p.  301,  11.  M.,  scuteis  ex  his  Gellii  (N.  A.  XVI, 
10,  1.)  corruptelis  sicuti  isque,  sicut  usque  elicuit  Grono- 
vius,  tum  ipse  suscitavi  in  his  quorum  virtutei  belli  for~ 
tuna  pepercit,  cum  Ciceronis  libri  de  ofQciis  I,  12,  38.  vir- 
tute  cxhibeant,  nisi  id  e  versu  proximo  huc  irrepsisse  ma- 
vis.  caedei  cum  Festus  p.  356,  10:  ferro  se  caede  quam  di- 
ctis  his  toleraret.  queis  pro  quas  apud  Varronem  de  lingua 
latina  VII,  71.  in  hoc  versu  decem  coclites  quas  montibus 
summis  Ripeis  fodere.  Quae  forma,  non  diversa  quidem  a 
ques  haud  scio  an  etiam  in  Catonis  fragmento  in  Servii  Arte 
Gramm.  p.  506  Lindem.  si  quies  sunt  homines  lateat.  insi- 
gneita  pro  insignata  apud  Priscianum  I,  7,  38.  p.  556  P.  denique 
dubium  non  est  quin  pro  Fauni  et  vatesque  apud  Varronem 
de  I.  I.  VII,  36.  M.  reponendum  sit  id  quod  editores  fugisse 
mirere  Faunei  vatesque.     Tanlum  de  rebus  grammaticis. 

Relicuum  est  utde  genere  metrico  prosodiaco-. 

qu e  dicam ;  in  quo  complectar  etiam  quae  alii  expedierunt  non 
sine  fructu,  ut  puto,  quoniam  exemplis  omnibus  uno  con- 
spectu  propositis  recte  demum  quid  in  his  rebus  Ennio  li- 
cuerit,  quid  non  licuerit  perspicitur. 

Atque  hiatum  ut  hinc  exordiar  Ennius  raro  sibi  nec 
nisi  certis  condicionibus  indulsit.  Cuius  unum  exemplum  a 
Cicerone  in  Oratore45,  152.  traditum  Scipio  incicte,  in  quo 
cum  hiatu  ultima  creticae  vocis  syllaba  correpla  est  legitime 
cum  Ritschelius  tetigit  in  Proleg.  ad.  Plauti  Trinumm.  p.  CXCVIll. 
tum  Lachmannus  ad  Lucretii  librum  YI,  743.  disputavit  et  cum 
similibus  Lucretii  aliorumque  composuit. 

Alterum  exemplum  simile  in  editione  Lipsiensi  extatp.  82. 
Nec  enim  vel  editorem  Lipsiensem  aut  eum  quem  sequitur 
Lautium  ad  Orosium  IV,  1.  credo  hos  versus 

Qui  ante  hac  invicti  fuvere  viri  pater  optimi  Olumpi 
Hos  ego  in  pugna  vici  victusque  sum  ab  iisdem  *). 
ita  metiri  voluisse  ut  illi  visi  suntNaekio  opusculorum  L  p.  212. 
Cuius  vera  haud  dubie  sententia  est  ad  Annales  pertinere 
illos  versus,  quos  fuisse  saltem  hexametros  mitigatos  fortasse 
a  Livio  arbitratur:  nam  illud  quidem  ineptissimum  est  quod 
Lorentzium  quendam  in  scholae  Luccaviensis  programmate  a. 
cbbccc&Li  de  rebus  Tarentinorum  p.  12.  contendisse  video, 
versus  illos  et  Saturnios  esse  et  Ennii  Annalium.  At  tamen 
mihi  parum  placet  ille  hiatus  Hos  ego  in  pugna,  cui  aegre 
possis  eam  quam  priori  exemplo  excusationem  adhibere.  Quam- 
quam  hoc  quod  e  Pauli  Diaconi  qui  fertur  Historia  Miscella 
II,  16.  p.  785.  ed.  I.  Gruter.  Naekius  protraxit  Hos  et  ego  in 
pugna  vici  victusque  sum  ab  isdem,  coniecturae  videtur  mihi 
quidem  deberi,  parum  probabili  si  Lachmannum  audis  qui  ad 
Lucretii  librum  VI,  52.  coniunctiones  quae  sunt  et  que,  ita 
inter  se  coniunctas,  ut  altera  alteri  ordinata  sit,  non  esse  an- 
tiquae  consuetudinis  praecepit.  Quid  igitur?  anEnnius  haec 
scripsit  Hos   et  ego    in  pugna  cici  et  victus  sum  a&  eisdem, 


*)  iisdem  duabus  syllabis  effert  edilor  Lipsiensis  ut  p.  36,  cwm  Diis 
genitaHbut  aevutn  et  p.  37.  custodem  dii  genuerunt. 

sive  victus  sum  ab  isdem,  admisso  alio  hiatu,  quem  quidem 
ne  Lucretius  quideni  reformidavit  velut  III,  1082.  VI,  276.  Sed 
priorem  ut  hoc  addam  versum  edilor  Lipsiensis  septem  pe- 
dibus  comprehendere  non  dubitavit.  Quem  tamen  non  probo 
quod  dispesci  versum  hoc  modo  qui  antehac  Invicti  iussit  in 
Additamenlisp.  215.  Nec  enimEnnium  quoniam  graecum  di- 
stichon  convertit  latine  credibile  est  duorum  versuum  termi- 
nos  migravisse.  Mihi  nihil  nunc  quod  certum  sit  in  mentem 
venit;  quamquam  nun  improbabiliter  fortasse  sic  coniicias 
gui  antehac  fuere  invicti  pater  optume  Olumpi,  quoniam 
hic  ordo  verborum  est  in  Parisiensi  1510.  et  Coloniensi  lo.  Cae- 
sarii  1536:  aut  quod  olim  Heynius  quoque  in  Opusc.  acad.  II.  p. 
230.  suspicatus  est  qui  antehac  incicti  fuerunt  pater  optume 
Olumpi.  Minus  probaverim  tertium  quod  est  in  Gruteri  quam 
laudavi  Historia  Miscella  qui  invicti  ante  fuere  viri  pater 
optime  Olympi. 

Alterius  hiatus  qui  fit  in  vocabulis  m  littera  terminatis, 
certa  duo  sunt  a  Lachmanno  in  Lucretio  II,  466.  notata  ex- 
empla :  Dum  quidem  unus  homo ,  Romanus  toga ,  super  escit 
et  Jnsignita  fere  tum  milia  militum  octo ;  incertum  quod  ter- 
tiura  Kochius  adiecit  Exerc.  p.7.  ager  imbrium  oppletur  fre- 
miiu.  Qui  versus  cum  ab  Servio  Georg.  1, 12.  sic  exhibea- 
tur:  ager  oppletus  imbrium  fremitu  ne  littera  quidem  mutata 
dimetiri  mensura  trochaica  licet  in  hunc  modum  ager  opple- 
tus  imbrium.  Quam  quidem  rationem  si  quis  parum  proba- 
verit  propterea  quod  quem  cum  illo  Servius  coniunxit  versi- 
culum  fremebat  imber  Neptuni  non  possit  non  Annalium  esse, 
licet  ascito  imbrum  genetivo  quo  Ennius  potuit  quidem  non 
minus  quam  a  Charisio  p.  114.  P.  testata  partum  forma  uti, 
non  improbabiliter  sic  emendare  ager  oppletust  imbrum  fre- 
mUu. 

TITA  ISCRIPTORIS. 


Natus  sum  Bonnae  a.  ciomcccxxx  patre  Dominico  Igna- 
tiOf  matre  Anna  e  gente  Fassbenderiana.  Inde  ab  duodecimo 
aetatis  anno  in  gymnasio  Bonnensi  per  sexennium  cum  alio- 
rum  praeceptorum  egregiorum  tum  inprimis  Ludovioi  Schopeni 
et  Guilelmi  Reinkensii  praeclara  usus  sum  disciplina.  Auctumno 
anni  cioiocccxlvih  maturitatis  testimonio  munitus  adii  hanc 
almam  academiam  Rhenanam,  litteris  philologicis  totum  me 
dediturus.  Per  quadriennium  igitur  prodocentes  audivi  viros 
clarissimos  Bernaysium,  Brandisium,  Delium,  KnoocUium,  Loe- 
bellitm,  Ritschelium,  Ritterum,  Schopenum,  Welckerum.  Qui- 
bus  viris  omnibus  egregie  de  me  meritis  cum  gratias  ago 
quas  debeo  maximas,  tum  non  possum  non  cum  singulari  gratis- 
simi  animi  significatione  omne  genus  beneficiorum  comme- 
morare  quo  me  cumulaverunt  triumviri  praestantissimi  Ritsche- 
lius ,  Schopenus,  Welckerus.  Praeterea  seminarii  philologici 
exercitationibus  per  quattuor  annos  interfui,  per  haec  tria 
semestria  senior.  Cuius  institutioni  egregiae  praesertim  debeo, 
si  quid  in  his  litleris  profecisse  existimabor. 

T  h  e  111  a  t  a. 


i.    /n  crt/tca  arie  factitanda  summa  dux  sequenda  est  ratio. 

2.  Epicharmus  EnnU  non  fuit  carmen  noXv/neTgop. 

3.  Aristoteles  Rhetoricam  duobus  libris  comprehendU,  tertius 
qui  fertur  est  liber  nsQi  W^eooi. 

4.  Naevius  scripsit  praetextas. 

5.  Plutarchi  Moral.  p.  59.  A.  5.  sic  emendo  ov  toivw  ov'6' 
uv&gutnov  aronog  av  fi'^  enaivmv ,  ei  u  ?  sn  uivov  ~ 
ftevoQ  (oq)eXifiog  earai  xai  ndfi(pogog. 

6.  Versus  Ennianus  qui  est  apud  Varronem  de  1. 1.  VII,  46.  M. 
coniecturis  corrumpitur. 

7.  Quae  in  Aristotelis  Ethic.  Nicom.  p.  201, 20 — 32.  ed.  min. 
Bekk.  vulgantur,  spuria  sunt. 

8.  Palsum  est  Niebuhrii  de  Herodoto  Choerili  Samii  imUatore 
iudidum. 

9.  Vergilii  Aen.  IX,  764.  reponendum  est  tergus. 

10.  Nullius  fidei   est  librorum   Plutarcheorum   qui  vulgaiur 
catalogus. 

11.  Scripsit  Ennius  Medeam  Atheniensem. 

12.  Non  multa  ingenii   lumina  cur  Lucretio   trUmerit 
Cicero,  non  recte  Lachmannus  diiudicavU. 


^  > 


